Graziano Pellè

Graziano Pellè (s. 15. heinäkuuta 1985 San Cesario di Lecce, Italia) on italialainen jalkapalloilija. Hän edustaa kiinalaista Shandong Lunengia ja on pelipaikaltaan hyökkääjä.

 Seurajoukkueura 
Pellè aloitti pelaajauransa kotikaupunkinsa jalkapalloseura Leccen junioriakatemiasta. Hän voitti junioriseuroissa pelatessaan kolme titteliä: kaksi Campionato Primaveran mestaruutta sekä vuoden 2002 Coppa Italia Primaveran. Ensimmäisen ottelunsa maan korkeimalla sarjatasolla Serie A:ssa hän pelasi 11. tammikuuta 2004 Bolognaa vastaan.

Tammikuussa 2005 Pellè siirtyi lainasopimuksella Serie B:ssä pelanneeseen Calcio Cataniaan. Hän pelasi lainan aikana yhteensä 15 ottelua, joiden aikana hän ei onnistunut maalinteossa. Kesällä 2005 Pellè oli edustamassa Italian alle 20-vuotiaiden maajoukkuetta maailmanmestaruuskilpailuissa, joissa hän teki yhteensä neljä maalia, Italian pudottua lopulta puolivälierissä.Graziano Pellè  FIFA. Viitattu 1.9.2013.  Kaudeksi 2005–2006 hän palasi takaisin Lecceen, mutta siirtyi tammikuussa 2006 loppukauden kestävällä lainasopimuksella Crotoneen.

Kauden 2006–2007 Pellè pelasi lainalla Cesenassa. Hän teki pelaamissaan 37 ottelussa yhteensä 10 maalia ja tuli näin valituksi myös Italian alle 21-vuotiaiden maajoukkueeseen vuoden 2007 Euroopan-mestaruuskilpailuihin. Hän osoitti kylmäpäisyyttään tekemällä rangaistuspotkukilpailussa maalin chippaamalla Portugalia vastaan taistelussa viidennestä sijasta, joka oikeutti paikan myös vuoden 2008 kesäolympialaisiin.

Kesällä 2007 Pellè teki sopimuksen alankomaalaisseura AZ Alkmaarin kanssa.AZ Alkmaar signs Italian striker Graziano Pelle to five-year contract english.pravda.ru  (31.7.2007) Viitattu 28.4.2014. Hän pelasi ensimmäisellä kaudellaan 27 ottelua, joissa syntyi kolme maalia.Kauden 2007-08 statistiikat Transfermarkt-sivustolla transfermarkt.co.uk  Viitattu 28.4.2014. 28. joulukuuta 2008 hän teki voittomaalin ottelussa NEC Nijmegeniä vastaan.AZ Alkmaar 1-0 NEC Nijmegen ESPN. Viitattu 1.9.2013.  28. helmikuuta 2009 pelatussa ottelussa Groningeniä vastaan hän onnistui kaksi kertaa maalinteossa.AZ Alkmaar 3-0 FC Groningen ESPN. Viitattu 1.9.2013. 

Pellè vapautettiin sopimuksestaan kesällä 2011 ja niin hän palasi takaisin kotimaahansa. Hänen uudeksi seurakseen varmistui lopulta Parma, joka ilmoitti solmineensa Pellèn kanssa monivuotisen sopimuksen.UFFICIALE: Il Parma prende Borini, Pellè e Sansone Tutto Mercato. Viitattu 1.9.2013.  31. tammikuuta 2012 hän siirtyi loppukauden kestävällä lainasopimuksella Sampdoriaan.

 Feyenoord 

Kaudeksi 2012–2013 Pellè siirtyi toistamiseen urallaan Alankomaihin, mutta tällä kertaa Feyenoordiin.Official: Graziano Pelle transferred to Feyenoord Rotterdam on loan  Soccerfame.com  Viitattu 26.7.2014. Pellè sai lentävän alun kaudelle, kun hän onnistui ensimmäisten 14 ottelun aikana tekemään 15 maalia.Pelaajaprofiili Southamptonin virallisella sivustolla  SaintsFC.co.uk  Viitattu 26.7.2014. Hän teki kaudella yhteensä 29 maalia 33:ssä ottelussa.

5. tammikuuta 2013 hän teki nelivuotisen sopimuksen Feyenoordin kanssa, joka alkoi 1. heinäkuuta 2013 lähtien.Il Feyenoord riscatta Pellè con 3 milioni  Parmaonline.info. Viitattu 1.9.2013.  Pellè teki kahdella Feyenoord-kaudellaan yhteensä 55 maalia 66:ssa ottelussa.

 Southampton 
Heinäkuussa 2014 Pellè siirtyi jälleen entisen Feyenoord-valmentaja Ronald Koemanin alaisuuteen siirryttyään Southamptoniin 3-vuotisella sopimuksella.STATEMENT: Graziano Pellè finalises Southampton move  SaintsFC.co.uk  (12.7.2014) Viitattu 26.7.2014. Siirtosumma oli 8 miljoonaa puntaa.Southampton transfer news: Completed summer deals, including Shane Long, Fraser Forster and Graziano Pelle Independent  (19.8.2014) Viitattu 30.8.2014.

30. elokuuta Pellè teki ensimmäisen Valioliigamaalinsa tehden ottelun viimeisen maalin 3-1-voitossa West Hamista.BBC Sport - West Ham United 1-3 Southampton BBC  (30.8.2014) Viitattu 30.8.2014. Hän oli tehnyt debyyttimaalinsa Southamptonissa 26. elokuuta liigacupin ottelussa Millwallia vastaan.BBC Sport - Millwall 0-2 Southampton BBC  (26.8.2014) Viitattu 30.8.2014. 27. syyskuuta Pellè teki So'tonin voittomaalin saksipotkulla 2-1-päättyneessä ottelussa Queens Park Rangersiä vastaan.Southampton 2-1 QPR: Graziano Pelle Overhead Kick Gives Saints Sixth Straight Win  FTB Pro  (27.9.2014) Viitattu 29.9.2014.

 Saavutukset 

 Alankomaiden pääsarjamestaruus: 2008-09

 Lähteet 

 Aiheesta muualla 
 Graziano Pellèn esittely Southamptonin virallisella sivustolla  

Luokka:Italialaiset jalkapalloilijat
Luokka:Vuonna 1985 syntyneet
Luokka:Elävät henkilöt